arnastofnun/IGC-2024 huggingface dataset:
Poul Hartling

Poul Hartling (14. ágúst 1914 – 30. apríl 2000) var danskur stjórnmálamaður úr Venstre-flokknum sem var forsætisráðherra Danmerkur frá 1973 til 1975 og framkvæmdastjóri Flóttamannastofnunar Sameinuðu þjóðanna frá 1978 til 1985. Hann varð riddari Dannebrogsorðunnar árið 1977.

Bakgrunnur.

Poul Hartling fæddist í Sundby í Kaupmannahöfn og var sonur skólastjórans Mads R. Hartling, sem var menntamálaráðherra í ríkisstjórn Knuds Kristensen frá 1945 til 1947. Poul Hartling gekk í Østrigsgade-skólann fyrstu fimm skólaárin, þar sem báðir foreldrar hans unnu sem kennarar. Hann lauk lauk cand. theol.-prófi frá Kaupmannahafnarháskóla árið 1939 og gerðist kennari árið 1945. Eftir að hafa unnið bæði sem prestur og kennari varð hann árið 1950 forstöðumaður og síðan rektor við kennaraskóla N. Zahle.

Stjórnmálaferill.

Hartling var kjörinn á danska þjóðþingið fyrir Venstre-flokkinn árið 1957 en náði ekki endurkjöri árið 1960. Hann komst aftur inn á þing eftir kosningar árið 1964 og eftir að Erik Eriksen flokksformaður Venstre sagði af sér þann 24. maí 1965 var Hartling kjörinn nýr formaður stuttu síðar. Í „Svanninge-ræðunni“ svokölluðu árið 1965 biðlaði Hartling til Róttæka vinstriflokksins, sem viðhélt á þessum tíma hefðbundnu bandalagi sínu við Jafnaðarmannaflokkinn, um mögulegt samstarf þeirra við Venstre. Eftir kosningar árið 1968 gekk Venstre í stjórnarsamstarf ásamt Róttæka vinstriflokknum og Íhaldssama þjóðarflokknum þar sem Hartling var utanríkisráðherra Danmerkur í fjögur ár.

Eftir hinar svokölluðu „jarðskriðukosningar“ árið 1973 myndaði Hartling minnihlutastjórn og gerðist forsætisráðherra Danmerkur. Venstre hafði tapað 8 þingsætum í kosningunum og stjórn hans hafði minnsta þingstuðning í sögu Danmerkur. Hartling kallaði til nýrra kosninga árið 1975 og í þeim tvöfaldaði Venstre næstum þingstuðning sinn en engu að síður var það jafnaðarmaðurinn Anker Jørgensen sem myndaði næstu stjórn. Hægt hefði verið að mynda fjögurra flokka borgaralega hægristjórn eftir kosningarnar en Hartling ákvað að mynda ekki slíka stjórn þar sem hann vildi ekki þurfa að reiða sig á stuðning Framfaraflokks Mogens Glistrup.

Að loknum þingferli.

Eftir lélega kosningu árið 1977 lauk Hartling þátttöku í dönskum stjórnmálum og gerðist framkvæmdastjóri Flóttamannastofnunar Sameinuðu þjóðanna frá 1978 til 1985. Sem flóttamannafulltrúi tók hann við friðarverðlaunum Nóbels fyrir hönd stofnunarinnar árið 1981.

Poul Hartling var virkur í stjórnmálum fram á háan aldur. Frá 1987 til 1987 var hann formaður dönsku Mannréttindastofnunarinnar (d. "Dansk Center for Menneskerettigheder") og frá 1990 til 1995 var hann formaður lýðræðissjóðs danska utanríkisráðuneytisins (d. "Udenrigsministeriets Demokratifond").

Á efri árum samdi Hartling krossgátur fyrir vikublaðið "Weekendavisen".

Viðurkenningar.

Hartling hlaut stórkross Dannebrogsorðunnar þann 13. desember árið 1977. Hann var sæmdur stórkrossi Hinnar íslensku fálkaorðu á meðan hann var utanríkisráðherra þann 9. febrúar árið 1970.

Poul Hartling er grafinn í Hørsholm-kirkjugarðinum.
DFK Dainava

Dzūkijos futbolo klubas Dainava er lið sem er í Pirma lyga. Liðið var stofnað árið 2016. Núverandi völlur Alytaus miesto stadionas tekur tæp 3.000 í sæti.
Gremmeniella

Gremmeniella er ættkvísl sveppa í ættinni Helotiaceae. Fjöldi tegunda er talinn vera 2, 3, eða jafnvel 5. Þekktust er furugremi (Gremmeniella abietina).
Amasía (meginland)

Amasía er mögulegt framtíðarrisameginland sem myndast við sameiningu Ameríku og Asíu og byggist á þeirri staðreynd að Kyrrahafsflekinn gengur niður við Evrasíu og Ameríku. Útþensla Atlantshafshryggjarins ýtir svo Ameríku í vesturátt.
ME

ME getur vísað til:
Hoya arnottiana

Hoya arnottiana er fjölær jurt í vaxblómaætt. Henni var lýst af Robert Wight. Útbreiðslan er í Himalajafjöllum (Indland og Nepal).
Sænska karlalandsliðið í knattspyrnu

Sænska karlalandsliðið í knattspyrnu (Sænska: svenska fotbollslandslaget) keppir fyrir hönd Svíþjóðar á alþjóðlegum vettvangi og er stjórnað af Sænska knattspyrnusambandinu, heimaleikvangur Svía er Friends Arena í Stokkhólmi. Þjálfari liðsins heitir Janne Andersson. Frá 1945 til 1955,voru þeir taldir með sterkustu liðum heims.

Svíþjóð hefur tólf sinnum tekið þátt á Heimsmeistarakeppni í Knattspyrnu, fyrst árið 1934. sjö sinnum tekið þátt á Evrópumótinu í knattspyrnu. Það hlaut silfur á Heimsmeistaramótinu 1958 á heimavelli, og brons 1950 og 1994. Af fleiri afrekum þess má nefna gull á Ólympíuleikunum 1948 og brons árið 1924 og 1952. Liðið komst einnig í undanúrslit á EM 1992 sem gestgjafar á því móti.

Leikmannahópur.

18. maí 2021

("Fyrirliði")
Hjartavaxblóm

Hjartavaxblóm (fræðiheiti: "Hoya kerrii" er fjölær jurt í vaxblómaætt. Henni var lýst af William Grant Craib sem gaf henni nafnið til heiðurs Arthur Francis George Kerr. Útbreiðslan er í Suðaustur-Asíu.
Svissneska karlalandsliðið í knattspyrnu

Svissneska karlandsliðið í knattspyrnu "(þýska: Schweizer Fußballnationalmannschaft, franska: Équipe de Suisse de fótbolta, ítalska: Nazionale di calcio della Svizzera, Rómanska: Squadra naziunala da ballape da la Svizra)" er fulltrúi Sviss í alþjóðlegri knattspyrnu. Landsliðinu er stjórnað af svissneska knattspyrnusambandinu.

Besti árangur Sviss á FIFA heimsmeistarakeppninni eru þrjú fjórðungsúrslit, 1934, 1938 og 1954. Þeir voru gestgjafar árið 1954, þar sem þeir léku við Austurríki í fjórðungsúrslitaleiknum og töpuðu 7–5, sem enn í dag er mesti markaleikur í sögu heimsmeistarakeppninnar.

Sviss og Austurríki voru gestgjafar EM2008 þar sem Svisslendingar lentu í þriðja sæti í riðlinum, enn náðu ekki að komast áfram úr riðlakeppninni.

Í heildina var besti árangur Sviss á alþjóðlegu móti í knattspyrnu, silfurverðlaunin sem þeir unnu árið 1924, eftir að hafa tapað fyrir Úrúgvæ 3-0 í úrslitaleiknum á Ólympíuleikunum 1924.

Margir frægir leikmenn spila með liðinu um þessar mundir, nægir þar að nefna Xherdan Shaqiri Granit Xhaka, og Stephan Lichtsteiner, í Þjóðardeildinni tókst þeim að ná 4.sæti 2019.

HM Árangur.

=Leikmannahópur (18.Nóvember 2019)=
SARS-CoV-2

SARS-CoV-2 (áður kölluð 2019-nCoV) er ný kórónaveira sem olli lungnabólgu í fjölda fólks í borginni Wuhan í Kína í ársbyrjun 2020. Upptök veirusýkinganna má rekja til matarmarkaðar í Wuhan. Þessi nýja kórónaveira er frábrugðin þeim kórónaveirum sem orsökuðu SARS (sem nefnist HABL á íslensku) árin 2002-2003 og MERS frá 2012. Sjúkdómurinn sem veiran veldur gengur undir nafninu COVID-19 og hefur valdið mannskæðum faraldri frá lokum ársins 2019. Þróuð hafa verið bóluefni gegn veirunni.
Hoya retusa

Hoya retusa er fjölær jurt í vaxblómaætt. Henni var lýst af Nicol Alexander Dalzell. Plantan vex á Indlandi.
Hoya affinis

Hoya affinis er fjölær jurt í vaxblómaætt. Henni var lýst af William Botting Hemsley. Útbreiðslan er í Solomon eyjum.
Argentínska karlalandsliðið í knattspyrnu

Argentínska karlalandsliðið í knattspyrnu er landslið Argentínu í knattspyrnu. Því er stjórnað af Argentínska knattspyrnusambandinu. Argentínska knattspyrnusambandið var stofnað árið 1893 og varð formlega meðlimur í FIFA árið 1912. Argentína hefur tekið þátt í 16 lokakeppnum Heimsmeistarakeppninnar frá 1930 til 2018. Það hefur orðið heimsmeistari tvisvar, HM 1978 Og á HM 1986.

Argentína tók þátt í fyrstu heimsmeistarakeppninni, í Úrúgvæ, árið 1930. Liðið komst í úrslit þar sem það tapaði. Síðan hélt það til Ítalíu í næsta heimsmeistarakeppni, þar sem það var slegnið út af Svíþjóð. Argentínu mistókst svo að komast á nokkrar heimsmeistarakeppnir í röð áður en liðið mætti á ný á heimsmeistarakeppnina árið 1958. Argentína tók eftir það þátt í öllum heimsmeistarakeppnunum að undanskildri heimsmeistarakeppninni 1970, einu heimsmeistarakeppninni sem það komst ekki í. Á heimsmeistarakeppninni á heimavelli árið 1978 varð Argentína heimsmeistari og endurtók leikin árið 1986. Á HM 1990 og 2014 komst Argentína í úrslitaleikinn í fjórða og fimmta sinn.

Argentína hefur tekið þátt í Copa America frá 1916 og unnið meistaratitilinn alls 15 sinnum, síðast 2021. Tveir af einum þekktustu knattspyrnuköppum sögunnar koma frá Argentínu Lionel Messi og Diego Maradona.
Hoya obscura

Hoya obscura er fjölær jurt í vaxblómaættkvísl. Henni var lýst af Adolph Daniel Edward Elmer ex C.M. Burton. Útbreiðslan er í Filippseyjum.
Pugwash-ráðstefnurnar

Pugwash-ráðstefnurnar um vísindi og alþjóðamál eru alþjóðlegar vísindaráðstefnur þar sem fræðimenn koma saman til þess að vinna að því að draga úr hættu á styrjöldum og finna lausnir á alþjóðlegum öryggisvandamálum.

Upphaflega var stungið upp á ráðstefnunni í opnu bréfi sem 11 heimsþekktir vísindamenn, flestir Nóbelsverðlaunahafar í eðlisfræði, sendu til vísindasamfélagsins árið 1955. Í bréfinu voru vísindamenn heimsins hvattir til að taka höndum saman til þess að vinna að friði. Helstu hvatamennirnir að bréfinu voru Bertrand Russell og Albert Einstein og var stefnuskrá bréfsins kennd við þá.

Fyrsta ráðstefnan var haldin árið 1957 með fjármögnun viðskiptajöfursins Cyrusar S. Eaton í þorpinu Pugwash í Nova Scotia í Kanada. Markmiðið með ráðstefnunni var að sameina vísindamenn frá Vesturlöndum og Sovétríkjunum til þess að auka meðvitund þeirra um samfélagslega ábyrgð sína og á hættunni á kjarnorkustríði. Fyrstu ráðstefnuna sóttu sjö vísindamenn frá Bandaríkjunum, þrír frá Rússlandi, þrír frá Japan, tveir frá Bretlandi, tveir frá Kanada og einn hver frá Austurríki, Ástralíu, Kína, Frakklandi og Póllandi. Þann 11. júlí í kjölfar ráðstefnunnar var fyrsta Pugwash-yfirlýsingin samþykkt og fól hún meðal annars í sér viðvörun til stjórnvalda á því að ein vetnissprengja gæti nægt til að jafna við jörðu margar af helstu borgum heimsins. Ríkisstjórnir heimsins voru hvattar til að forðast stríð og þeim bent á ýmsar leiðir til að draga úr spennu í samskiptum sínum. Ráðstefnurnar voru haldnar að minnsta kosti árlega upp frá því.

Á vettvangi Pugwash-ráðstefnanna var meðal annars stuðlað að fullgildingu Samningsins um bann gegn tilraunum með kjarnorkuvopn í gufuhvolfinu, himingeimnum og neðan sjávar. Viðræður vísindamannanna á ráðstefnunum leiddu til þeirrar lausnar á framkvæmd sáttmálans að jarðskjálftamælum yrði beitt til þess að hægt yrði ganga úr skugga um hvort aðildarríkin væru að gera sprengitilraunir neðanjarðar.

Árið 1995 hlaut Pugwash-hreyfingin friðarverðlaun Nóbels ásamt eðlisfræðingnum Joseph Rotblat, forseta samtakana og einum stofnenda þeirra, fyrir „viðleitni sína til að draga úr þætti kjarnorkuvopna í alþjóðastjórnmálum og til að stuðla að eyðingu þeirra þegar til lengri tíma er litið“. Verðlaunaveitingin var talin bein mótmæli gegn yfirstandandi kjarnorkutilraunum Frakka. Gro Harlem Brundtland, forsætisráðherra Noregs, sagði það jafnframt ekki hafa verið af tilviljun að Pugwash-hreyfingin hlaut verðlaunin þegar fimmtíu ár voru liðin frá kjarnorkuárásunum á Hiroshima og Nagasaki.
Hoya golamcoana

Hoya golamcoana er fjölær jurt í vaxblómaættkvísl. Henni var lýst af Rudolf Schlechter. Útbreiðslan er í Nýju-Guíneu.
Kórónaveira

Kórónaveirur (eða kórónuveirur) eru hópur af skyldum veirum sem valda sjúkdómum í spendýrum og fuglum. Í mannfólki valda kórónaveirur venjulega vægum öndunarfærasýkingum, svo sem kvefi. Það eru líka til týpur af kórónaveirum sem valda alvarlegum öndunarfærasýkingum, svo sem HABL, MERS og COVID-19, en það eru þekktustu tegundirnar.

Kórónaveirur valda mismunandi einkennum í mismunandi dýrategundum. Til dæmis valda kórónaveirur einkennum í efri-öndunarvegi í kjúklingum, og niðurgangi í nautgripum og svínum.

Eftir HABL (2002) faraldurinn var fundin aðferð til að greina sjúkdóminn og þegar MERS (2012) kom upp var haldið áfram að vinna í erfðagreiningu og þróun bóluefna gegn þeim.

Kórónaveirur tilheyra ættinni "Coronaviridae", sem aftur er undir "Nidovirales".

SARS-CoV-2.

Nýtt afbrigði af kórónaveiru uppgötvaðist í Wúhan í desember 2019. Nýja afbrigðið nefnist SARS-CoV-2. Fyrir fólk með veiklað ónæmiskerfi getur veiran komið sér fyrir í neðri hluta öndunarvegar og valdið lungnabólgu eða berkjubólgu.

Flokkun.

Kórónavírustegundir:
Hoya blashernaezii

Hoya blashernaezii er fjölær jurt í vaxblómaættkvísl. Henni var lýst af Kloppenburg. Útbreiðslan er í Filippseyjum.
91 á stöðinni

91 á stöðinni voru sjónvarpsþættir sem spaugstofan framleiddi. Þættirnir voru sýndir dagana 12. janúar 1991 - 18. maí 1991. Engin útsending var 9. febrúar vegna úslitaþætti söngvakeppninnar. Þættirnir voru 17 talsins. Framhaldsþættirnir 92 á stöðinni byrjuðu 11. janúar 1992. Það voru tveir sérþættir í þáttaröðinni; "Stöðin Stikkfrí" og "Síðasti víkingurinn".

Helstu málefni Spaugstofunnar í þáttunum.

Hitaveitumál Hafnfyrðinga, loðnumálin, óveðri á landinu, íþróttum (skautadansi, sundi), gosið í Heklu 1991, persaflóastríðinu, "Sigurði" fréttamanni á "Stöðinni" sem var sendur til útlanda, draum um Nínu (framlag íslands í söngvakeppni evrópskar sjónvarpsstöðva 1991), Davíð Oddsynni að bjóða sig fram sem formaður Sjálfstæðisflokksins, rás 2, gettu betur, alþingiskosningunum 1991, stjórnarmyndunarviðræðum og heimsókn Ítalíukonungs til Íslands.
Hoya flavida

Hoya flavida er fjölær jurt í vaxblómaættkvísl. Henni var lýst af P.I. Forster &amp; D.J. Liddle. Útbreiðslan er í Salómonseyjum.
Gljúfursárfoss

Gljúfursárfoss er foss í austanverðum Vopnafirði.
Hoya memoria

Hoya memoria er fjölær jurt í vaxblómaættkvísl. Henni var lýst af Dale Kloppenburg. Útbreiðslan er í Filippseyjum.
Bakkahnokki

Bakkahnokki (fræðiheiti: "Bryum warneum") er tegund mosa af hnokkmosaætt. Útberiðsla bakkahnokka er á sendnum strandsvæðum í Evrópu, meðal annars á Íslandi, í Altai-fjöllum, Himalaya-fjöllum og í Quebec. Bakkanokki myndar þétta hnoðra sem ná um eins sentímetra hæð og myndar hangandi bauka. Bakkahnokki er á heimsválista sem tegund í yfirvofandi hættu (VU).

Bakkahnokki finnst á þremur svæðum á Íslandi: austanmegin í Hrútafirði, á Snæfellsnesi og norður af Reykjavík.
Hoya siamica

Hoya siamica er fjölær jurt í vaxblómaættkvísl. Henni var lýst af William Grant Craib. Útbreiðslan er í Taílandi.
Hoya verticillata

Hoya verticillata er fjölær jurt í vaxblómaættkvísl. Henni var lýst af Georg Don. Útbreiðslan er í Indlandi til Indónesíu.
Hoya revoluta

Hoya revoluta er fjölær jurt í vaxblómaættkvísl. Útbreiðslan er í Indónesíu, Malakkaskaga og Singapúr.
Ernst Henrich Berling

Ernst Henrich Berling (f. "Ernst Heinrich Berling", 22. mars 1708 í Mecklenburg, Þýskalandi, dáinn 16. október 1750 í Árósum) var þýsk-danskur prentari og bókaútgefandi. Hann setti á stofn 1749 "Kjøbenhavnske Danske Post Tidender". Elsta blað Danmerkur sem lengst af hét "Berlingske Tidende" og loks frá 2011 aðeins Berlingske.

Berling var sonur Melchior Christian Berling og Catharina Hennings og fæddist í Mecklenburg. Hann lærði bókprentun í Lauenburg, tók sveinspróf 1727 og var kallaður 1731 til Kaupmannahafnar af bókprentaranum Johan Jørgen Høpfner. Kvæntist hann aftur stúpdóttur hans, Cecilie Cathrine Godiche, ári seinna. Hún var dóttir þekkts bókprentara Jørgen Matthiasen Godiche. Frá þeim er komin danska prentarafjölskyldan Berling.

1733 hóf hann fyrirtækjarekstur í prentun á eigin spýtum. Með ótalmörgum og vönduðum útgáfum sínum stóð hann að mikilli framför í danskri prentun.

Þann 27. desember 1748 fékk hann fyrir sig og erfingja sína einkaleyfi á að prenta ýmis blöð, dönsk, þýsk frönsk og fræðileg, ásamt hinum mánaðarlegu Ríkistíðindum sem hann hafði keypt af bókprentara-ekkjunni Inger Wielandt. Blað hans "Kjøbenhavnske Danske Post-Tidender", færði fólki mun meirri betri og nákvæmari fréttir af stjórnmálum og ýmsu sem gerðist innanlands en þar til hafði þekkst.

Frá 1748 tók hann yfir útgáfu blaðs um bækur (litterærkritiske blad) "Kiøbenhavnske nye Tidender om lærde [og curieuse] Sager", og "Berlingske efterretninger".

Berling dó í október 1750, fáum mánuðum á eftir konu sinni.
Fáni Gana

Fáni Gana tók gildi árið 1957 þegar landið fékk sjálfstæði frá Bretlandi. Hefur hann haldist síðan óbreyttur með undantekningu fyrir árin 1964 til 1966, þegar útgáfa með hvítum lit í miðjunni var notuð. Teikning fánans er eignuð Theodosia Okoh.

Fáninn er gerður upp af hinum pan-afrísku litum rauðum, gulum og grænum, með fimmoddóttri stjörnu í miðjunni. Gana var annað landið í Afríku til að nota þessa pan-afrísku liti á eftir Eþíópíu. Eru þeir ennfremur á skjaldarmerki landsins sem tók gildi á sama tíma.

Hlutföll eru 2:3. Rauði liturinn táknar það blóð sem spillt var í sjálfstæðisbaráttu landsins, gulur táknar auðæfi landins í góðmálmum og græni liturinn vísar til landsins, stóru skóga og náttúruauðæfa. Er svörtu stjörnunni ætlað að vera leiðarstjarna fyrir frelsi í Afríku og hefur ennfremur leitt til þess að fótboltalandslið Gana er oft kallað "svörtu stjörnurnar".
Norðurbotn

Norðurbotn (sænska: Norrbotten) er hérað nyrst í Svíþjóð og hluti af Norrland. Íbúar eru nálægt 200.000 og er stærð héraðsins 26.671 km2. Á miðöldum bjuggu þar aðeins Samar en eftir 16. öld fóru Svíar að flytja þangað. Enn býr þar finnskur og samískur minnihluti. Hæsti hiti sem mælst hefur í Norrland var í Norðurbotni eða 37°C. Luleå og Piteå eru helstu þéttbýlisstaðir.
Föstudagskvöld með Gumma Ben

Föstudagskvöld með Gumma Ben (oft kallaðir Föstudagskvöld) voru skemmtiþættir og spjallþættir sem sýndir voru á Stöð 2. Þáttastjórnandi var Gummi Ben. Hinn umsjónarmaður var Sóli Hólm (Sólmundur Hólm Sólmundsson) sem sá um kynningar á gestunum og kom með nokkra dagskráliði inn á milli eins og "Eftirhermuhjólið". Nafn þáttarins breyttist í annarri þáttaröð í Föstudagskvöld með Gumma Ben og Sóla.

Þáttaraðirnar.

Fyrsta þáttaröðin var sýnd haustið 2019. Fyrstu níu þættirnir voru sýndir 27. september - 22. nóvember 2019. Tíundi þátturinn var sýndur 22. desember 2019 og var jólaþáttur.

Önnur þáttaröðin byrjaði 14. febrúar 2020 og endaði 3. apríl 2020. Hún var með átta þætti.

Dagskráliðir.

Dagskráliðirnir voru:

Einnig voru nokkrir liðir í jólaþættinum:
Live Aid

Live Aid voru tónleikar til styrktar hungursneyðar í Eþíópíu árið 1985. Þar spiluðu meðal annars Queen, Elton John, George Michael, Duran Duran, David Bowie, Led Zeppelin (endurkomutónleikar) og Madonna.

Bob Geldof og Midge Ure (úr Ultravox) skipulögðu tónleikana sem haldnir voru á Wembley í London og John F. Kennedy Stadium í Philadelphia. Um 72.00 komu á Wembley og um 100.000 á JFK-stadium.

Viðburðurinn var stærsta gervihnattaútsending síns tíma og náðu áhorfendatölur um 1,9 milljarði. Árangur tónleikana hefur verið deilt um og hvort ágóðinn hafi farið í spillingu og vopnakaup stjórnvalda Eþíópíu.
Acquedolci

Acquedolci er ítalskur bær í héraðinu Messina á Sikiley.
Herjadalur

Herjadalur (sænska: Härjedalen) er sögulegt hérað í mið-Svíþjóð. Stærð þess eru um 12.000 ferkílómetrar og eru íbúar um 9.700 (2018). Héraðið tilheyrði Noregi en féll til Svíþjóðar með Brömsebro-samningnum árið 1645. Um 80% af héraðinu er í yfir 500 metra hæð og eru engar stærri borgir þar. Sveg er með stærri þéttbýlisstöðum. Sånfjället-þjóðgarðurinn er í Herjadal.
Framsækið vefapp (PWA)

Framsækið vefapp eða PWA er forrit sem miðlað er gegnum vef og búið til með algengum vefbúnaði eins og HTML, CSS og Javascript. Skammstöfunin PWA stendur fyrir Progressive Web Application. PWA app á að virka á öllum tækjum sem nota vafra sem fylgir stöðlum. PWA er sett upp sem vefur eða vefsíða og notandi þarf því ekki að hlaða neinu niður eins og hann þyrfti við öpp frá Apple App Store eða Google Play.

Veföpp hafa verið möguleg fyrir snjalltæki frá upphafi en þau hafa verið hægvirk, verið einfaldari að gerð og ekki verið vinsæl og öpp sem sniðin eru að ákveðinni tegund síma eða spjaldtölvu. Þegar hins vegar varð mögulegt að nota slík veföpp án þess að vera nettengdur þá gátu PWA á snjalltækjum gert meira og höfðu þann kost að sama appið virkaði í borðtölvum og snjalltækjum.

Útgáfa á PWA er eins og útgáfa á venjulegri vefsíðu. PWA á að virka í hvaða vafra sem er en hefur ýmsa eiginleika sem tengjast öppum eins og að virka þó snjalltæki sé ekki nettengt, hægt að setja PWA app upp á heimaskjá og nota "push messaging". Vafrar sem styðja PWA miðað við apríl 2018 eru Microsoft Edge, Google Chrome, Firefox og Safari.

Einkenni.

PWA eiga að virka í öllum vöfrum sem fylgja vefstöðlum. Vefþróunaraðilar hjá Google hafa sett upp gátlista um einkenni á PWA:

Eftirfarandi tækniviðmið um hvað telst PWA voru sett fram af Alex Russell:
Hoya tsiangiana

Hoya tsiangiana er fjölær jurt í vaxblómaættkvísl. Útbreiðslan er á Súlavesí.
Bláskógaskóli

Bláskógaskóli í Reykholti í Bláskógabyggð er íslenskur grunnskóli.

Sjá einnig Listi yfir íslenska grunnskóla.
Kólumbíska karlalandsliðið í knattspyrnu

Kólumbíska karlalandsliðið í knattspyrnu (spænska: "Selección de fútbol de Colombia") er fulltrúi Kólumbíu í alþjóðlegum knattspyrnumótum karla og stjórnast það af Kólumbíska knattspyrnusambandinu. Þeir er meðlimir í CONMEBOL. Liðið er kallað "Los Cafeteros" vegna kaffiframleiðslunnar í sínu landi.

Frá miðjum níunda áratug síðustu aldar hefur landsliðið verið tákn um að berjast gegn neikvæðum mannorði landsins. Þetta hefur gert íþróttina vinsæla og gert landsliðið merki um þjóðernishyggju, stolt og ástríðu fyrir marga Kólumbíumenn um allan heim. Kólumbía er þekkt fyrir að vera með ástríðufullan aðdáendahóp.

Kólumbía átti sitt sterkasta tímabil á tíunda áratugnum. Samkeppni frá 1993 leiddi til 5-0 sigus gegn Argentínu . Markvörður þeirra René Higuita varð frægur fyrir sporðdrekahöggið gegn Englandi á Wembley Stadium 1995. Stjörnur frá liði Kólumbíumanna á þessum árum voru meðal annara Carlos Valderrama og Faustino Asprilla. Á þessum tíma tóku Kólumbíumenn þátt í heimsmeistarakeppninni 1990, 1994 og 1998, enn náðu aðeins í aðra umferð mótsins árið 1990. Í kjölfar morðsins á Andrés Escobar eftir heimsmeistarakeppnina 1994 dofnaði lið Kólumbíu seinni hluta tíunda áratugarins. Þeir voru meistarar Copa América 2001 sem þeir stóðu fyrir og settu nýtt Copa América met þar sem þeir höfðu ekki fengið nein mörk og unnu allan leikina sína.
Tyrkneska karlalandsliðið í knattspyrnu

Tyrkneska karlalandsliðið í knattspyrnu er er fulltrúi Tyrklands í knattspyrnu. Liðið hefur einungis tekið þátt á tvem heimsmeistaramótum .
Hoya acanthominima

Hoya acanthominima er fjölær jurt í vaxblómaættkvísl. Útbreiðslan er í Filippseyjum.
Veliko Tarnovo

Veliko Tarnovo er borg í Norður-Búlgaríu. Hún er þekkt sem söguleg höfuðborg landsins. Borgin er með um 73 þúsund íbúa.
Arnmundur Ernst Björnsson

Arnmundur Ernst Björnsson (f. 28. september 1989 í Reykjavík) stundum kallaður Arnmundur Ernst Backman er íslenskur leikari.
Hoya balaensis

Hoya balaensis er fjölær jurt í vaxblómaættkvísl. Útbreiðslan er í Taílandi.
Hreiðar Ingi Þorsteinsson

&lt;ns&gt;0&lt;/ns&gt;

&lt;revision&gt;

&lt;parentid&gt;1758762&lt;/parentid&gt;

&lt;timestamp&gt;2022-06-25T23:23:44Z&lt;/timestamp&gt;

&lt;contributor&gt;

&lt;username&gt;H. I. Thorsteinsson&lt;/username&gt;

&lt;/contributor&gt;

&lt;model&gt;wikitext&lt;/model&gt;

&lt;format&gt;text/x-wiki&lt;/format&gt;

Hreiðar Ingi Þorsteinsson er tónskáld og kórstjóri, stjórnandi Kórs Menntaskólans við Hamrahlíð.

Menntun.

Hreiðar Ingi Þorsteinsson lauk tónmenntakennaraprófi frá Tónlistarskólanum í Reykjavík árið 2001 og bakkalárnámi í tónsmíðum frá Listaháskóla Íslands árið 2007. Ári síðar lauk hann burtfararprófi í söng frá Söngskólanum í Reykjavík. Erlendis stundaði hann framhaldsnám í tónsmíðum og kórstjórn, fyrst við háskólann í Jyväskylä, Finnlandi og síðan í Eistlandi, þar sem hann lauk meistaranámi í tónsmíðum frá Eistnesku tónlistarakademíunni í Tallinn, útskrifaðist þaðan með láði árið 2011.

Ferill.

Hreiðar Ingi hefur að loknu námi fengist við tónsmíðar og kórstjórn. Árið 2016 stofnaði hann kórinn Ægisif, sem leggur áherslu á flutning kórverka frá Austur-Evrópu. Árið 2021 stofnaði hann Kammerkórinn Huldur, blandaðan kór útskrifaðra menntaskólanema. Markmið kórstarfsins er að kynna kórmeðlimum stefnur og strauma innan nýrrar kórtónlistar og síðan, með það veganesti, að virkja þau til tónsköpunar, svo að úr verði vinnusmiðja í tónsmíðum fyrir ung og upprennandi tónskáld. Frá árinu 2017 hefur hann einnig stjórnað Kór Menntaskólans við Hamrahlíð.
Draumur á Jónsmessunótt

Draumur á Jónsmessunótt er gamanleikrit eftir William Shakespeare. Leikritið fjallar um brúðkaup. Verkið er talið ritað árin 1594-1596. Leikritið hefst með samræðum tveggja sögupersóna en það eru Hippólíta og Þeiseifur en þau eru tákn valdsins í leikritinu.

Leikritið fjallar um atburði í kringum hjónaband Þeiseifs og Hippólítu. Leikritið er eitt af vinsælustu verkum Shakespeares og er leikið víða um heim.